पिथौरागढ़ में भारी बारिश के चलते 3 लोग लापता हैं. दो पुल और ग्रामीण इलाकों में कई सड़कें टूट गई हैं. पिथौरागढ़ डीएम ने बताया कि ग्रामीण इलाकों की 17 सड़कों को नुकसान पहुंचा है. जिमीघाट और बोडयार में पुल टूटने से चीन की सीमा पर स्थित भारत की आखिरी आउटपोस्ट का संपर्क टूट गया है. हम तुरंत दोबारा पुल बनाने के काम में जुट गए हैं. 45 गांवों का संपर्क टूट गया है, जिसके चलते 25 हजार लोग प्रभावित हैं. हालांकि, खाद्य सामग्री की कोई कमी नहीं है. एयरफोर्स के चॉपर के जरिए भी राशन पहुंचाने का काम किया जा रहा है.